open-index/open-wikipedia-markdown huggingface dataset:
Hankaa

**Hankaa** on Hollolan kylä, jossa on kiinteä muinaismuisto, Linnamäen rautakautinen linnavuori. Kylä sijaitsee Etelä-Hollolassa Tennilän ja Herralan läheisyydessä, noin kolme kilometriä Herralan asemalta. Kylä jakautuu Palon, Kaivolan ja Saunalan tilakeskuksiin. 

## Lähteet
**Porvoonjoen yläjuoksun esihistoriallisia ja kulttuurihistoriallisia kohteita Lahden, Hollolan ja Orimattilan alueella*, Lahden kaupunginmuseo, Porvoonjoen asutustutkimus -hanke. 2002.

### Viitteet
Jne. – kinomaanikon käsikirja

**Jne. – Kinomaanikon käsikirja** on Rory Winstonin ja Riikka Heinosen kirjoittama elokuvamaailmaa käsittelevä kirja. Kirjaan on koottu mm. aihepiiriä käsitteleviä esseitä, elokuva-arvosteluja ja pilapiirroksia. 

## Aiheesta muualla

* ''Kinomaanikon käsikirja, Nastamuumio Oy, Helsinki 2005
* Kustantajan esittely kirjasta
SixDegrees

**SixDegrees** on noin kuukausittain ilmestyvä itsenäinen ja sitoutumaton aikakauslehti. Lehti on perustettu vuonna 2003 ja sen päätoimittaja on Alexis Kouros.

*SixDegrees* on uussuomalaisille ja ulkomaalaisille suunnattu englanninkielinen ilmaisjakelulehti. Se sisältää menovinkkejä ja lifestyle-kirjoituksia. Lehti esittelee suomalaista kulttuuria, ajan ilmiöitä, taiteilijoita ja bändejä. Lehti sisältää artikkeleita muun muassa internetromansseista, kevyen musiikin keikoista ja rockfestivaaleista.
 
Lehden lukijat ovat kotoisin yli 60 maasta. *SixDegreesin* painos on 50&nbsp;000 kappaletta. Lehden kustantaja Dream Catcher on vuodesta 2007 julkaissut myös monikulttuurista viikkolehteä *[[Helsinki Times]]ia*. Kustannusyhtiön omistaa Alexis Kouros, iranilaissyntyinen lääkäri, kirjailija, toimittaja ja ohjaaja.

## Lähteet

## Aiheesta muualla
* SixDegrees 
* Kepa.fi
Polysytemia

**Polysytemia** on veritautien laji, jossa veren punasolujen määrä tilavuusyksikköä kohti lisääntyy liialliseksi. Siihen liittyy usein valkosolujen ja verihiutaleiden tavallista suurempi määrä.

Polysytemia voi johtua hapen puutteesta, kuten vuoristoilmasta tai keuhkoahtaumataudista. Urheilijat lisäävät joskus punasolutuotantoa kielletyllä EPO-hormonilla. Näitä sanotaan sekundaarisiksi polysytemioiksi.

Polysytemia vera tarkoittaa "todellista monisoluisuutta", ja siinä luuydin tuottaa liikaa punasoluja. Sairauden taustalla on useimmiten geenimuunnos. Sitä hoidetaan poistamalla verta (venesektio) tai myös hillitsemällä soluntuotantoa lääkkeillä, kuten solunsalpaajilla.

## Lähteet
*[Terveyskirjasto](http://www.terveyskirjasto.fi/terveyskirjasto/tk.koti/htto//:www.ktl.fi/%5C%5Cwww.health.fi/tk.koti?p_artikkeli=dlk00013&p_ylataso=&p_osio=&p_haku=Erytrosytoosi%20ja%20polysytemia%20(punasolujen%20runsaus))
Myelofibroosi

**Myelofibroosi** on sairaus, jossa luuytimen tilalle muodostuu sidekudosta. Syynä voi olla esimerkiksi sädehoito tai jokin muu tauti, kuten polysytemia vera tai eräät kroonisen myelooisen leukemian muodot. Usein sen yhteydessä esiintyy anemiaa, valkosolujen nuoruusmuotoja veressä ja suurentunut perna.

## Lähteet
Bablo

**Bablo** (oik. **Marko Junnilainen**, s. 29. huhtikuuta 1968 Iisalmi) on suomalainen iskelmä- ja rocklaulaja. Bablon kappaleita ovat muun muassa ”Paikka auringossa”, ”Taivas sinivalkoinen” (”Jersey Girl”), ”Kauas vuorten taa” (”Whiskey in the Jar”), ”Mies joka ei koskaan tanssi”, ”Missä taivas kohtaa maan” ja ”Reissumies”.

## Historia
Bablon laulajanura sai alkunsa syksyllä 1990 Helsingissä, missä Vexi Salmi kuuli sattumalta hänen lauleskelevan aamuyöllä Café Metropolin portailla bluesia itseään kitaralla säestäen. Salmi kuunteli nuorta laulajaa ihmeissään ja miehet sopivat tapaamisen, jonka tuloksena Bablo levytti pari singleä.

Myöhemmin 1990-luvulla Bablo oli muutaman vuoden tauolla. Hän teki kuitenkin uusia sävellyksiä ja sanoituksia, jotka päätyivät vuonna 2001 julkaistulle *[[Taivas sinivalkoinen (albumi)|Taivas sinivalkoinen]]* -albumille. Levyn nimikappale, Bablon oma käännös Tom Waitsin ”Jersey Girlistä”, tuli tunnetuksi samannimisen televisiosarjan tunnuslauluna.

Vuonna 2001 Bablo aloitti keikkailun Eero Raittisen, Harri Marstion ja Esa Elorannan kanssa nimellä Kultakurkut. Samanniminen albumi julkaistiin tammikuussa 2002. Vuonna 2007 Bablo toimi ääninäyttelijänä Heavenly Sword-videopelissä Kuningas Bohanin äänenä. Bablo oli myös toiminut ääninäyttelijänä Argai-animaatiosarjassa sivuääninä vuosina 2006-2007 ja Franklin ja ystävät-tietokoneanimaatiosarjassa Opettaja Pöllön äänenä vuosina 2011-2013. Bablolta ilmestyi albumi *[[Taivas tanssii]]* vuonna 2011. Vuonna 2013 ilmestyi kokoelma-albumi *Reissumies – Kaikkien aikojen parhaat*.

Laulajantyönsä ohella Bablo on toiminut myös rautakauppiaana, ja hän on myös hevosmies.

## Diskografia
;Sooloalbumit
* 
* 
* 
* 
* 
* 
* 
* 
* 

;Kultakurkut
* 

## Lähteet

## Aiheesta muualla

* Viralliset sivut
*
Paikka auringossa (albumi)

**Paikka auringossa** on suomalaislaulaja Bablon toinen studioalbumi, joka julkaistiin vuonna 1995.

## Kappaleet
# 
# 
# 
# 
# 
# 
# 
# 
# 
# 

## Lähteet
* 
* ''Paikka auringossa'' discogs.com -sivustolla
Heisman Trophy

**Heisman Trophy** on amerikkalaisessa jalkapallossa parhaalle yliopistopelaajalle vuosittain myönnettävä palkinto. Se nimettiin John Heismanin mukaan.

Itse patsas on pronssinen, 34,3 sentin pituinen ja 11,3 kilon painoinen. Palkinto ei arvostuksestaan huolimatta takaa pääsyä National Football Leagueen.

## Voittajat

} || Oklahoma || Pelinrakentaja || 1,481 || 53.54%
|-
| 2004 ||  || USC || Pelinrakentaja || 1,325 || 47.85%
|-
| 2005 ||  || USC || Keskushyökkääjä || 2,541 || 91.77%
|-
| 2006 ||  || Ohio State || Pelinrakentaja || 2,540 || 91.63%
|-
| 2007 ||  || Florida || Pelinrakentaja || 1,957 || 70.52%
|- bgcolor="#FFE6BD"
| 2008 ||  || Oklahoma || Pelinrakentaja || 1,726 || 62.13%
|-
| 2009 ||  || Alabama || Keskushyökkääjä || 1,304 || 46.99%
|- bgcolor="#FFE6BD"
| 2010 ||  || Auburn || Pelinrakentaja || 2,263 || 81.55%
|-
| 2011 ||  || Baylor || Pelinrakentaja || 1,687 || 60.66%
|-
| 2012 ||  || Texas A&M || Pelinrakentaja || 2,029 || 72.88%
|-
| 2013 ||  || Florida State || Pelinrakentaja || 2,205 || 79.20%
|-
| 2014 ||  || Oregon || Pelinrakentaja || 2,534 || 90.92%
|-
| 2015 ||  || Alabama || Keskushyökkääjä || 1,832 || 65.73%
|-
| 2016 ||  || Louisville || Pelinrakentaja || 2,144 || 79.50%
|- bgcolor="#FFE6BD"
| 2017 ||  || Oklahoma || Pelinrakentaja || 2,398 || 86.04%
|- bgcolor="#FFE6BD"
| 2018 ||  || Oklahoma || Pelinrakentaja || 2,167 || 77.75%
|- bgcolor=#ffe6bd
| 2019 ||  || LSU || Pelinrakentaja || 2,608 || 93.78%
|-
| 2020 ||  || Alabama || Laitahyökkääjä || 1,856 || 66.81%
|-
| 2021 ||  || Alabama || Pelinrakentaja || 2,311 || 83.0%
|-
| 2022 ||  || USC || Pelinrakentaja || 2,031 || 72.87%
|-
| 2023 ||  || LSU || Pelinrakentaja || 2,029 || 73.0%
|-
| 2024 ||  || Colorado || Kulmapuolustaja/Laitahyökkääjä || 2,231 || 72.22%
|-
| 2025 ||  || Indiana || Pelinrakentaja || 2,362 || 84.66%
|}
Allan Loney

**Allan Loney** (3. toukokuuta 1885 – 2. maaliskuuta 1965) oli kanadalainen jääkiekkoilija. Hän oli ensimmäinen pelaaja, jota syytettiin toisen pelaajan murhasta, kun hän oli nuijinut Alcide Laurinin kuoliaaksi pelin aikana 24. helmikuuta 1905.

Loney sanoi puolustaneensa itseään. Syytteet alennettiin tapoksi, ja myöhemmin hänet vapautettiin syytteistä.

## Lähteet
Konstantin Zyrjanov

**Konstantin Georgijevitš Zyrjanov** (, s. 5. lokakuuta 1977 Perm, Neuvostoliitto) on venäläinen jalkapalloilija. Hän pelaa keskikentällä Zenit Pietarissa ja Venäjän maajoukkueessa.

## Ura

Zyrjanov on permiläisen Zvezda-juniorikoulun kasvatti. Hän pelasi alun perin hyökkääjänä, mutta siirtyi myöhemmin puolustavan keskikenttäpelaajan paikalle. Hän kykenee pelaamaan keskikentällä myös hyökkäävässä roolissa keskellä tai vasemmalla laidalla.

Zyrjanov edusti pitkään permiläistä Amkaria, jota hän oli nostamassa kolmannelta sarjatasolta pääsarjaan, ja moskovalaista Torpedoa. Kaudella 2000 hän saavutti Torpedon kanssa Venäjän liigan pronssimitalin. Torpedon pudottua pääsarjasta kauden 2006 päätteeksi siirtyi Zyrjanov nykyiseen seuraansa pietarilaiseen Zenitiin.

Heti ensimmäisellä kaudellaan Zenitissä Zyrjanov pääsi juhlimaan Venäjän liigan mestaruutta, joka oli seuran historian ensimmäinen. Zyrjanov esiintyi vakuuttavasti joukkueen keskikentällä ja kunnostautui myös maalintekijänä viimeistellen kauden aikana yhdeksän maalia, joka vastasi hänen maalimääräänsä seitsemän Torpedo-vuoden ajalta. Venäjän suurin urheilulehti *[[Sport-Ekspress]]* valitsi Zyrjanovin vuoden 2007 jalkapalloilijaksi. Menestys sai jatkoa UEFA Cup -mestaruuden muodossa keväällä 2008. Zyrjanov oli avauskokoonpanossa Zenitin kaikissa 17 ottelussa ja teki maalin sekä välierässä Bayern Müncheniä vastaan että loppuottelussa Rangersia vastaan.

### Maajoukkue

Ensiesiintymisensä Venäjän maajoukkueessa Zyrjanov teki 27. toukokuuta 2006 ottelussa Espanjaa vastaan. Hän nousi lopulta tärkeäksi pelaajaksi Guus Hiddinkin valmentamassa joukkueessa vuoden 2008 EM-kilpailuiden karsinnoissa ja aloitti seitsemän Venäjän kahdeksasta viimeisestä ottelusta. Hänet valittiin joukkueen kokoonpanoon myös kesän 2008 EM-lopputurnaukseen. Alkulohkon ottelussa Kreikkaa vastaan Zyrjanov teki maalin, joka pudotti hallitsevan mestarin jatkosta.

#### Maalit

## Saavutukset

* Venäjän liigamestaruus: 2007
** Pronssia: 2000
* Venäjän supercup: 2008
* UEFA Cup: 2008

## Lähteet
Ninja Gaiden II

**Ninja Gaiden II** on Team Ninjan kehittämä toimintaseikkailupeli Xbox 360:lle. Peli on jatko-osa vuonna 2004 Xboxille julkaistulle *[[Ninja Gaiden]]ille*.

Koei Tecmo julkaisi pelistä päivitetyn version **Ninja Gaiden Sigma 2** PlayStation 3:lle vuonna 2009.

Pelissä ohjataan kuvitteellista ninjaa Ryu Hayabusaa.

## Vastaanotto
IGN antoi pelille arvosanan 8.7/10 arvostelussaan.

## Lähteet

## Aiheesta muualla
* 
*
Seiji Ara

**Seiji Ara** (; s. 5. toukokuuta 1974 Chiba, Japani) on japanilainen autourheilija.

Ara voitti Le Mansin 24 tunnin ajon vuonna 2004 ajaessaan Audi R8 -autolla. Samana vuonna hän kilpaili myös Le Mans Seriesissä ja japanilaisessa Super GT -sarjassa. Aiemmin hän on kilpaillut Formula Nipponissa (2001-2002), Japanin Formula 3 -sarjassa (1997-2000) sekä Barber Pro Seriesissä (1995).

## Lähteet
Elena Santarelli

**Elena Santarelli** (s. 18. elokuuta 1981 Latina) on italialainen tv-juontaja, malli ja näyttelijä.

Santarelli syntyi Latinan kaupungissa ja kasvoi läheisessä Sermonetan kaupungissa. Esiinnyttyään mallina Georgio Armanille, Laura Biagiottille, Gai Mattiololle ja muille muodin kärkinimille, hän voitti Italian *Elite moda e Look* -kilpailun vuonna 1998 ja hänestä alettiin puhua uutena Valeria Mazzana. Hänestä tuli laajasti tunnettu vasta Amedeo Sebastianin kuuluisan ohjelman *L'eredità*n myötä. Samalla hänestä tuli Enrico Varrialen juontajapari televisiokanava Rai Duen urheiluohjelmaan *Stadio Sprint* vuosina 2004–2005. Syyskuusta 2007 Santarelli on juontanut MTV:n ohjelmaa *Total Request Live*. Hän myös näyttelee Italia 1 -kanavan sitcom-sarjassa Camera Cafè.

Santarelli on ollut kihloissa jalkapalloilija Bernardo Corradin kanssa vuodesta 2005.

## Elokuvia ja muita esiintymisiä

*2004/2005 - *Stadio Sprint*, Rai Due
*Vita Smeralda (2006), Jerry Calàn elokuva
*Commediasexi (2006), Alessandro D'Alatrin elokuva
*Torinon talviparalympialaisten päätösseremonian juonto
*2007/2008 - Total Request Live, MTV
Niko Jokinen

**Niko Jokinen** (s. 28. joulukuuta 1987) on suomalainen ammattilaisnyrkkeilijä. 

Amatöörinä Jokinen voitti keskisarjan Suomen mestaruuden vuosina 2007 ja 2008. Hän siirtyi P3 Boxing -ammattilaistalliin keväällä 2008.

Ensimmäisen ammattilaisottelunsa ylemmässä keskisarjassa nyrkkeilevä Jokinen kävi Espoossa 14. kesäkuuta 2008 voittaen venäläisen Aleksandr Lykovin ensimmäisen erän tyrmäyksellä. Marraskuussa Helsingissä hän voitti latvialaisen Sandris Tomsonsin 2. erässä kehätuomarin keskeytyksellä.

Vuonna 2009 helmikuussa hän voitti Tampereella venäläisen Andrei Tylilyukin 4. erässä kehätuomarin keskeytyksellä.
Huhtikuussa Jokinen tyrmäsi virolaisen vastustajansa Dmitri Protkunasin ensimmäisessä erässä ja toukokuussa Jokinen kukisti Helsingissä Unkarin Istvan Petroczkin kaikin tuomariäänin. Saman vuoden elokuussa Jokinen voitti Helsingissä latvialaisen Ruslans Pojonisevsin pisteillä ja lokakuussa Helsingissä Ruotsin Cliff Soukan pistein.
Espoossa joulukuussa Jokinen voitti Latvian Pavels Lotahsin pistein.

Vuonna 2010 Jokinen voitti pistein latvialaisen Jevgenijs Skukinsin helmikuussa Porvoossa sekä espanjalaisen Miguel Ángel Peñan maaliskuussa Helsingissä. Voittoputki jatkui samana vuonna pistevoitoin Ivan Maslovia ja Jorge Silvaa vastaan.

Vuonna 2011 Jokinen otti pistevoiton Martins Kukulisista ja Mike Algoetista. Jälkimmäisen ottelun kolmannessa erässä Jokinen kävi kanveesissa. Marraskuussa Jokinen voitti Porissa liettualaisen Andrej Cepurin neljännessä erässä ja joulukuussa Espoon Leppävaarassa liettualaisen Sergej Drobin kolmannessa erässä.

Maaliskuussa 2012 Jokinen otteli täydet kahdeksan erää ghanalaista Mohammed Akrongia vastaan, ja voitti ottelun yksimielisillä tuomariäänillä. Ja saman vuoden toukokuussa Jokinen voitti kaikin tuomariäänin Liettuan Dmitri Kalinovskin Espoon Leppävaarassa käydyssä ottelussa.

Maaliskuussa 2013 Jokinen otteli täydet kahdeksan erää espanjalaista Gutzman Castiloa vastaan, ja voitti ottelun yksimielisillä tuomariäänillä.

Elokuussa 2013 Jokinen otteli Olavinlinnassa Savonlinnassa täydet kahdeksan erää liettualaista Virgilijus Stapulionisia vastaan häviten ottelun kaikin tuomariäänin.

Joulukuussa 2013 Jokinen otteli Espoossa uudelleen liettualaista Virgilijus Stapulionisia vastaan häviten jälleen ottelun, nyt teknisellä tyrmäyksellä kolmannessa erässä.

## Lähteet

## Aiheesta muualla
* Ammattilaisottelutilastot BoxRec-tietokannassa
Kari Nurmela

**Kari Kullervo Nurmela** (26. toukokuuta 1933 Viipuri – 21. tammikuuta 1984 Helsinki) oli suomalainen oopperalaulaja (baritoni). Koulutukseltaan hän oli ekonomi. Hän oli pääjohtaja Ilmo Nurmelan poika.

Kari Nurmela nousi kansainväliseen maineeseen voitettuaan laulukilpailun Brysselissä vuonna 1962. Siitä lähtien hän esiintyi useilla oopperanäyttämöillä Saksassa Detmoldissa, Braunschweigissa Freiburgissa ja Stuttgartissa sekä vuosina 1970–1977 Zürichissä. Hän vieraili myös Yhdysvalloissa ja esiintyi vuodesta 1961 lähtien eräitä kertoja Suomen Kansallisoopperassa.

Kari Nurmelalla oli huomattavia rooleja useissa Giuseppe Verdin, Giacomo Puccinin ja Richard Wagnerin oopperoissa.

## Lähteet

* Mitä-Missä-Milloin, Kansalaisen vuosikirja 1963
* Virtamo, Keijo (toim.): Otavan musiikkitieto, 1987
John Heisman

**John William Heisman** (23. lokakuuta 1869 Cleveland, Ohio – 3. lokakuuta 1936) oli yhdysvaltalainen amerikkalaisen jalkapallon pelaaja ja valmentaja. 

Heisman syntyi Ohion Clevelandissa ja valmistui Titusville High Schoolista Pennsylvaniassa 1887. Hän pelasi sen jälkeen Brownin yliopistossa 1887–1889 ja Pennsylvanian yliopistossa 1890–1891.

Heisman saavutti mainetta valmentajana useissa yliopistoissa ja pääsi College Football Hall of Fameen postuumisti vuonna 1954. Heisman Trophy on nimetty hänen mukaansa. 

## Lähteet
Skiron

**Skiron** ( tai ) voi viitata seuraaviin:

* Skiron, kreikkalaisessa mytologiassa Megaran lähellä matkaajia vainonnut rikollinen, jonka Theseus surmasi
** Skironin kalliot, Skironiin yhdistetty paikka Megariin rannikolla
* Skiron, antiikin aikainen asutus Attikassa
* Skiron, kreikkalaisessa mytologiassa luoteistuulen jumaluus
Totinen torvensoittaja

**Totinen torvensoittaja** on Orvo Saarikiven välirauhan aikana ohjaama suomalainen mustavalkofarssi, joka valmistui vuonna 1941. 

## Tuotanto
Elokuvan tuotantoyhtiö oli Suomen Filmiteollisuus ja tuottaja T. J. Särkkä. Käsikirjoituksen pohjana on Agapetuksen romaaniteksti, joka ilmestyi vuonna 1933 ensin *[[Suomen Kuvalehti|Suomen Kuvalehden]]* jatkokertomuksena. Siitä laati käsikirjoituksen nimimerkki Veikko Syväoro, oikealta nimeltään toimittaja Veikko Ström.

Kaarlo Kartio on alkutekstien mukaan torvensoittaja, mutta hän kuoli ennen kuvauksia, ja hänen tilallaan näyttelee Lauri Kyöstilä.

## Juoni
Leo Lähteenmäen esittämä insinööri, joka asuu samassa asunnossa kuin vanhempi museonjohtaja-ystävänsä, menee uutenavuotena naamiaisiin. Ystäväkin on lähdössä juhliin aikoen kahdeksanvuotisen seurustelun jälkeen kosia rakastamaansa naista. Pilailuun, muun muassa leikkitorvella töräyttelyyn, taipuvainen insinööri menee mielijohteesta museoon, jonka ovi on sen juopottelevan vahtimestarin ansiosta auki. Hän pukeutuu haarniskaan, joka pelästyttää parikin kertaa toisen juopottelijoista. Haarniska päällään insinööri seikkailee naamiaisissa, on pidätettynä jne. Lisäksi naamiaisten esiintyjien torvensoittajalla on myös haarniska. Nämä kaksi hahmoa tietysti sekoitetaan. Loppupuolella on myös unikohtaus, jossa tarina siirtyy haarniskoiden aikaan ja kohtaus muistuttaa Kolmannen valtakunnan sodanaikaisia elokuvatarinoita menneestä ajasta. Tässä kuitenkin on loppu, jossa insinööri löytää ihastuksensa ja museonjohtaja saa kosittua.

## Arviot
Aikalaisarvioijat suhtautuivat elokuvaan nihkeästi, kuten Toini Aaltonen (Suomen Sosialidemokraatti): ”Suomen Filmiteollisuus on lisännyt jälleen uuden numeron kehnojen filmiensä luetteloon”. Valopuolina nähdään eräät näyttelijätyöt ja George de Godzinskyn musiikki.

Vuonna 1991 arviossaan Antti Lindqvist (Katso) ei löydä elokuvasta edes camp-huumoria, ja samalla linjalla ovat 2000-luvun televisioesitysten yhteydessä esitetyt kritiikit. Arto Pajukallio luonnehtii *Totista torvensoittajaa* sota-ajalle ominaiseksi eskapistiseksi ”hätäapukomeadiaksi”. Sitä on sanottu myös sietämättömäksi komediaräpellykseksi. Eräs kriitikko pitää kuitenkin elokuvan lavastusta kekseliäänä, vuoropuhelua näppäränä ja yleensä näkee siinä visuaalisia oivalluksia, mutta ne hukkuvat pitkitettyihin kohtauksiin ja elokuvan rytmittömyyteen.

## Näyttelijät

## Lähteet

## Aiheesta muualla
* Iltalehden artikkeli toukokuussa 2008
Larry Kelley

**Lawrence Morgan "Larry" Kelley** (30. toukokuuta 1915 – 27. kesäkuuta 2000) oli yhdysvaltalainen amerikkalaisen jalkapallon pelaaja. Hän vaikutti Yalen yliopistossa ja voitti vuonna 1936 Heisman Trophyn. Hän on kuulunut vuodesta 1969 College Football Hall of Fameen.

Yliopistouransa jälkeen Kelley pelasi vain lyhyesti ammattilaistasolla. Hän teki 85-vuotiaana itsemurhan.

## Lähteet
Spittelmarkt

**Spittelmarkt** on historiallinen aukio Mitten kaupunginosassa Berliinissä. Se sijaitsee Leipziger Straßen itäisellä laidalla ja Spreejoen läntisellä rannalla. Aukiota palvelee metrolinja U2 ja Spittelmarktin metroasema. 

Leipziger Straßen ohella kadut Gertraudenstraße, Wallstraße, Seydelstraße, Beuthstraße, Axel-Springer-Straße ja Niederwallstraße saavat alkunsa tähtimäisessä muodossa Spittelmarktilta.

## Historia
Spittelmarkt on saanut nimensä Gertrauden-Hospital-sairaalasta (*Hospital = Spital = Spittel*). Sairaala sijaitsi aikoinaan nykyisen Spittelmarktin alueella ja sillä oli historiaa 1400-luvulle saakka. Sairaalan yhteydessä sijaitsi myös Spittelkirche-kirkko. Sairaala joutui muuttamaan Berliinin keskustakehityksen tieltä vuonna 1872 Kreuzbergiin. Kirkko purettiin vuonna 1881.

Toisessa maailmansodassa Spittelmarkt tuhoutui muun Berliinin tavoin. Sodanjälkeisinä vuosina aukio sai tyystin entisestä poikkeavan ilmeen.
Stardoll

**Stardoll** on selaimella Internetissä pelattava peli, joka simuloi paperinukeilla leikkimistä. Nuket muistuttavat usein julkisuuden hahmoja, joita tulee lisää miltei päivittäin.
Stardolliin rekisteröitynyt käyttäjä saa tehtyä oman MeDoll-nukkensa, jolle voi ostaa erilaisia vaatteita peliyhteisön omalla rahalla. Rekisteröityneet pelaajat voivat myös esimerkiksi kerätä Starpoint-pisteitä, joita kerääntyy mm. leikkimällä paperinukeilla ja tekemällä niistä lavasteita. Pisteiden myötä pelaaja saa aktivoitua erikoistavaroita sviittinsä kaupassa.

Pelissä voi myös hankkia Superstar-jäsenyyden, jonka myötä pelaaja saa Stardollareita sekä hiustyylejä,huulia ja silmiä, jotka kuuluvat vain Superstaroille. Vuoden Superstarudesta pääsee Royaltyksi, jonka myötä pääset Royalty-klubiin. Royalteille on myös oma kauppa, josta saavat vaatteita vain Royaltyt. Superstar-jäsenyyden hankkiminen on kuitenkin maksullinen etu.
Muutamia vuosia sitten Stardollarin rinnalle tuli uusi "raha", Starkolikko, joita voi ansaita tekemällä erilaisia tehtäviä. Tätä nykyä myös Stardoll Academyn kautta voi ansaita meikkejä, Starpointseja sekä Stardollareita ja -kolikoita, joten meikit tai korut eivät ole enää vain Superstarojen juttu. Stardollissa toimii myös Limited Edition -niminen kauppa. Täältä kaupasta pelaaja pystyy ostamaan erilaisia vaatteita ,jotka ovat aina kalliita ja haluttuja. Myös erilaisia hiustyylejä tulee sen myötä, kun teemat vaihtuvat.

Stardollin alkuperäinen nimi oli Paperdoll Heaven. Sitä tuottava yritys perustettiin vuonna 2004, mutta nimi muuttui Stardolliksi uuden omistajan myötä vuonna 2006. Nykyisin verkkoyhteisö toimii kahdellakymmenelläyhdellä eri kielellä. 

Useimmat Stardollin asiakkaat ovat 9–17-vuotiaita tyttöjä.

## Lähteet

 
## Aiheesta muualla
* Kotisivu
Doc Blanchard

**Felix Anthony "Doc" Blanchard** (11. joulukuuta 1924 &ndash; 19. huhtikuuta 2009) oli yhdysvaltalainen amerikkalaisen jalkapallon pelaaja. Hän on kuulunut vuodesta 1959 College Football Hall of Fameen.

Blanchard opiskeli Pohjois-Carolinan yliopistossa ja Yhdysvaltain sotilasakatemiassa. Jälkimmäisessä ollessaan hän voitti vuonna 1945 Heisman Trophyn. Hänelle myönnettiin myös Maxwell- ja James E. Sullivan -palkinnot. Sotilasakatemian joukkueessa Blanchard tunnettiin lempinimellä "Mr. Inside" ja hänen joukkuetoverinsa, vuonna 1946 Heisman Trophyn voittanut Glenn Davis lempinimellä "Mr. Outside".

Yliopistouransa jälkeen Blanchard sai NFL-varauksen, mutta päätti keskittyä armeijaan. Hän palveli ilmavoimissa niin Korean kuin Vietnaminkin sodissa.

## Lähteet
Johnny Lujack

**John Christopher Lujack** (4. tammikuuta 1925 – 25. heinäkuuta 2023) oli yhdysvaltalainen amerikkalaisen jalkapallon pelaaja. 

Yliopistotasolla Notre Damessa pelatessaan Lujack voitti vuonna 1947 Heisman Trophyn. Ammattilaisuransa hän loi Chicago Bearsissa (1948–1951).

Lujack otettiin College Football Hall of Fameen vuonna 1960.

## Lähteet
Jääkiekkoväkivalta

**Jääkiekkoväkivalta** on väkivaltaa, joka tapahtuu yleensä pelitilanteissa, jääkiekko-ottelun aikana.

Jääkiekkoväkivaltaa on yleensä tahalliset vahingoittamisyritykset ja -teot. Väkivallaksi lasketaan sääntöjen mukaan myös jääkiekkotappelut ja vaaralliset taklaukset. Jääkiekko on kontaktilaji, jossa taklaukset ovat tärkeä osa peliä, mutta pelaajien suojelemiseksi vaarallisiksi luokitellut taklaukset ovat kiellettyjä. Väkivallasta voidaan tarvittaessa antaa ankaria rangaistuksia, esimerkiksi Billy Coutu sai elinikäisen pelikiellon NHL:ään vuonna 1927, kun hän oli ottelun aikana hyökännyt tuomari Ryan O'Marran kimppuun. Kielto poistettiin kahden ja puolen vuoden jälkeen, mutta Coutu ei ikinä enää palannut NHL:ään.

Allan Loney oli ensimmäinen pelaaja, jota syytettiin murhasta. Hän nuiji Alcide Laurinin kuoliaaksi pelin aikana 14. helmikuuta 1905. Loney sanoi puolustaneensa itseään, ja syytteet alennettiin tapoksi ja hänet vapautettiin myöhemmin.

Vuoden 1987 nuorten MM-kilpailuissa Kanadan ja Neuvostoliiton joukkueet diskattiin joukkotappelun takia, kun kaikki joukkueiden pelaajat osallistuivat tappeluun.
Jay Berwanger

**John Jacob "Jay" Berwanger** (19. maaliskuuta 1914 – 26. kesäkuuta 2002) oli yhdysvaltalainen amerikkalaisen jalkapallon pelaaja. Hän menestyi lajissaan Chicagon yliopistossa niin, että sai kaikkien aikojen ensimmäisen Heisman Trophyn vuonna 1935. Hän kuuluu College Football Hall of Fameen.

Berwanger oli vuonna 1936 NFL:n ykkösvaraus, muttei koskaan pelannut ammattimaisesti. Berwanger vaati palkakseen 1000$ ottelua kohden muttei vaatimuksiin suostuttu. Hän myös halusi säilyttää amatöörin asemansa voidakseen pyrkiä 1936 kesäolympialaisiin. 

Berwanger ei kuitenkaan päässyt olympialaisiin. Han kävi neuvotteluja Chicago Bearsin omistajan George Halasin kanssa muttei päässyt yhteisymmärrykseen. Berwangerin mielestä hän ei saanut tarpeeksi suurta palkkaa. Hän kertoi myöhemmin katuvansa päätöstään.

## Lähteet
Valkoinen helvetti

**Valkoinen helvetti** on yhdysvaltalainen lentoelokuva, joka oli osa aikansa Yhdysvaltain ilmavoimien toimintaa propagoivaa elokuvatuotantoa. Ohjaaja oli William A. Wellman.

## Juoni

Lentäjä Dooley (John Wayne) miehistöineen joutuu jäätävissä lento-olosuhteissa 
tekemään Douglas C-47 Skytrain-kuljetuskoneella (Douglas DC-3:n sotilasversio) pakkolaskun Kanadan pohjoisosiin. Lasku onnistuu telineet ulkona. 

Radisti alkaa lähettää viestiä pakkolaskusta. Pakkolaskun tehneen koneen miehistö tekee majan, tekee nuotiolla savua ja pyrkii pysymään toimintakunnossa vähällä ruoalla. Yksi miehistöstä lähtee metsästämään lumisateeseen, eksyy ja kuolee, joka on elokuvan ainoa kohtaus, jossa on nainen edes jotenkin romanttisessa roolissa esillä. Elokuvassa John Wayne rukoilee enemmän kuin kaikissa muissa elokuvissaan yhteensä. 

Elokuvan yleisilme on dokumentaarisen oloinen, vakava. Toisaalla sotilaslentäjät ja Yhdysvaltain ilmavoimien rahtikoneita joko keikkatyönä tai kansalliskaartilaisina lentävät siviililentäjät alkavat etsiä kadonnutta konetta.Muut lentäjät ovat tuntemattomampia näyttelijöitä, osa yli-ikäisiä tai ylipainoisia, joka voi merkitä sitä, että elokuvalla on yritetty rekrytoida Korean sodasta palaavia siviililentäjiä USAFin palvelukseen. 

Lopussa koneen radiopeilaus onnistuu ja leiri löytyy. Parvi DC-3:ia pudottaa huoltoa leiriin.

## Hätäradio
Radistin käyttämä käsinveivattava hätäradio on BC-778/SCR-578/AN-CRT3, joka perustui Kolmannen valtakunnan Luftwaffen lentokoneiden hätälähettimiin. Siti piti veivata noin kaksi kierrosta minuutissa sähkön tuottamiseksi. Se lähetti automaattisesti SOS-signaalin tai sillä voi lähettää Morse-koodia. Se toimi 500 kHz taajuudella, myöhemmät mallit toimivat 8,28 MHz tai 8,346 MZ taajuudella

## Näyttelijät

Lähde: 

## Lähde

## Aiheesta muualla
* 
* 
*
Dick Kazmaier

**Dick Kazmaier** (23. marraskuuta 1930 – 1. elokuuta 2013) oli yhdysvaltalainen amerikkalaisen jalkapallon pelaaja. Princetonin yliopistossa ollessaan hän voitti vuonna 1951 sekä Heisman Trophyn että Maxwell Awardin. 

Kazmaier sai NFL-varauksen vuonna 1952, mutta päätti hylätä ammattilaisjalkapallon ja luoda sen sijaan uran liikealalla. Hän on kuulunut College Football Hall of Fameen vuodesta 1966..

## Lähteet
Skiron (mytologia)

**Skiron** () oli kreikkalaisessa mytologiassa joko Pelopsin tai Poseidonin poika.

Skiron ahdisteli pahaa-aavistamattomia ohikulkijoita Peloponnesoksen ja Attikan välisellä tiellä Megaran lähistöllä 
pakottaen heidät pesemään itsensä Skironin jalat. Matkalaisten kumartuessa suorittamaan tehtävää Skiron potkaisi heidät kalliolta alas mereen, jossa suurikokoinen kilpikonna söi heidät hengiltä. Paikka tunnettiin tästä Skironin kallioina.

Theseus lopulta surmasi Skironin heittämällä hänet jalasta mereen kallioilta samoin, kuten tämä oli tehnyt omille uhreilleen, mutta maa ja meri kieltäytyivät tarjoamasta Skironin luille viimeistä leposijaa, jolloin luista muodostui hänen nimeään kantava rantakallio.

Megaralaisten mukaan Skiron ei kuitenkaan ollut maantierosvo, vaan hyvä ja oikeudenmukainen mies ja hallitsija, jonka Theseus surmasi valloittaessaan Eleusista.

Skironilla oli tytär, Endeis.

## Lähteet

## Aiheesta muualla
Mysterio Buffo

**Mysterio Buffo** tai **Mysteerio Buffo** ()  on italialaisen Dario Fon vuonna 1969 käsikirjoittama sarja monologinäytelmiä.

*Mysterio* tarkoittaa tässä Raamatusta aiheensa ottavia näytelmiä ja *buffo*, italian sana koominen tai hauska, paljastaa, että kyse on ironiasta ja komediasta. Dario Fo toi vanhoihin teksteihin nykyajan asioita mukaan. Ne perustuvat Raamattu-aiheisiin keskiajan kiertävien teattereiden näytelmiin. Katolinen kirkko, johon näytelmien pilkka syystäkin usein kohdistui, sai lopulta uuden ajan alussa 1400-luvulla toiminnan estettyä jopa teloittamalla esiintyjät.

Suomessa Mysterio Buffoa esitti vuonna 1987 KOM-teatteri ja Erkki Saarela näytteli puheroolin. Yleisradion TV-teatteri nauhoitti KOM-teatterin esityksen vuonna 1987.

Näytelmässä on neljä pienoisnäytelmää:

* *Kaanaan häät*, jossa arkkienkeli haluaa pitää pyhän näytelmän esipuheen ja juopunut mies kertoo tarinansa Kaanaan häistä.
* *Ilvelijän synty*, jossa kerrotaan miten alkuun onnellinen maanviljelijä vastoinkäymisten jälkeen kohtaa Jeesuksen ja saa häneltä esiintymisen ja puheen lahjan.
* *Lasaruksen kuolleista herääminen*, jossa kerrotaan mitä Lasaruksen kuolleista herättämistä kokoontuneen yleisön keskuudessa tapahtuu.
* *[[Bonifacius VIII]] tapaa Jeesuksen*. Bonifacius oli Danten aikainen paavi, joka oli tunnettu mädännäisyydestään ja väkivallan käytöstä (hän käytti kovia otteita muun muassa ranskalaisia ja saksalaisia munkkeja vastaan näiden mielipiteiden takia).
An Ånswer Can Be Found

__NOTOC__
**An Ånswer Can Be Found** on amerikkalaisen hard rock -yhtye CKY:n kolmas studioalbumi, joka julkaistiin 28. kesäkuuta 2005. Levy on yhtyeen viimeinen Island Records -levy-yhtiöllä.

Levyltä on julkaistu single "Familiar Realm", josta on tehty myös musiikkivideo. "As The Tables Turn" -kappale on ollut Burnout Revenge -videopelissä.

Albumi debytoi Yhdysvalloissa Billboard 200 -listan sijalla 35.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Alternative Press: 
* Blabbermouth: 7/10
* Rolling Stone: 

## Lähteet
Kunnallisvaalit 1936

**Kunnallisvaalit** järjestettiin Suomen kunnissa joulukuussa 1936. Talvisodan ja siitä aiheutuneen siirtoväen asuttamisen keskeneräisyyden sekä jatkosodan takia valtuutettujen toimikausi kesti yhdeksän vuotta.

## Tulokset

## Lähteet
Kreikkalainen salaatti

**Kreikkalainen salaatti** (, ”kyläsalaatti”) eli *horiatiki*, lausutaan ”horjatiki”, puhekielessä myös *fetasalaatti*, on kreikkalaisesta keittiöstä peräisin oleva salaattiruokalaji. Se sisältää perinteisesti tuoretta kypsää tomaattia, kurkkua, puna- tai keltasipulia, oliiveja sekä fetajuustoa ja usein myös paprikaa.

Kreikkalainen salaatti maustetaan kreikkalaisella neitsytoliiviöljyllä sekä oreganolla, joskus myös kreikkalaisella punaviinietikalla eli *xídillä*. Salaattia ei yleensä sekoiteta, ja ainekset on yleensä pilkottu suhteellisen suuriksi paloiksi. Feta on suurena viipaleena salaatin päällä. Salaatin kanssa tarjoillaan usein vaaleaa leipää, ja sen kanssa sopii kreikkalainen valkoviini tai retsina.

Kreikkalainen salaatti on yksi kreikkalaisen keittiön tunnetuimmista ruokalajeista. Salaateissa on vaihtelua paikallisesti ja vuodenaikojen mukaan, ja oikeaoppisessa kyläsalaatissa onkin ennen kaikkea sitä, mitä kussakin kylässä on saatavilla tuoreena juuri kyseisellä hetkellä. Joskus fetan tilalla saatetaan käyttää muuta paikallista juustoa. Nimestään huolimatta kreikkalaisessa salaatissa ei yleensä ole salaatinlehtiä.

## Lähteet

## Aiheesta muualla
John David Crow

**John David Crow** (8. heinäkuuta 1935 Marion, Louisiana – 17. kesäkuuta 2015) oli yhdysvaltalainen amerikkalaisen jalkapallon pelaaja. Hän sai vuonna 1957 Heisman Trophyn Texas A&M Universityssa pelatessaan.

Crow siirtyi yliopistouransa jälkeen ammattilaisseuroihin, joissa hän pelasi aina vuoteen 1968. Sen jälkeen hän toimi valmennus- ja valvontatöissä.

Crow sai nimityksen NFL:n 1960-luvun ns. vuosikymmenjoukkueeseen (*all-decade team*). Hän on kuulunut College Football Hall of Fameen vuodesta 1976.

## Lähteet
Johnny Lattner

**John Joseph Lattner** (24. lokakuuta 1932 – 13. helmikuuta 2016) oli yhdysvaltalainen amerikkalaisen jalkapallon pelaaja. Hän voitti Heisman Trophyn (1953) ja kaksi Maxwell Awardia (1952, 1953).

Luotuaan uran Notre Damen yliopistossa Lattner pelasi lyhyesti ammattilaistasolla seuranaan Pittsburgh Steelers. Hän on kuulunut College Football Hall of Fameen vuodesta 1979.

## Lähteet
Hopalong Cassady

**Howard "Hopalong" Cassady** (2. maaliskuuta 1934 – 20. syyskuuta 2019 Tampa, Florida) oli yhdysvaltalainen amerikkalaisen jalkapallon pelaaja. Hän voitti vuonna 1955 Ohion osavaltionyliopistossa pelatessaan Heisman Trophyn ja Maxwell Awardin. 

Cassady jatkoi myöhemmin ammattilaisseuroihin. Hän on vaikuttanut amerikkalaisen jalkapallon lisäksi baseballin puolella. Hänet kelpuutettiin vuonna 1979 College Football Hall of Fameen.

## Lähteet
Ten Years Gone

***Ten Years Gone*** on brittiläisen rockyhtyeen Led Zeppelinin kappale, joka julkaistiin vuonna 1975 albumilla *[[Physical Graffiti]]*.

Kappale kertoo siitä, miten kymmenen vuotta aiemmin laulaja Robert Plant oli rakastanut tulisesti naista, joka oli käskenyt tämän valita musiikin ja hänen välillään. 
Plant oli rakkaudestaan huolimatta sanonut ettei voi lopettaa alkuun päästyään. 

Kappale on pääosin kitaristi Jimmy Pagen säveltämä, mutta Robert Plant teki siihen muutamia muutoksia sen valmistumisen jälkeen.

Pituutta kappaleella on 6 minuuttia, 31 sekuntia.
Koskisto

**Koskisto** on yksi Kouvolan kylistä. Aikoinaan siellä sijaitsi Euroopan suurin emmental-juustoa tuottava meijeri. Nykyään meijeri on asumis-, kahvila- ja taidekeskuskäytössä. Taidekeskuksen toiminnasta vastaa Tia Tajakka.

## Lähteet
Jyrkkälä

**Jyrkkälä** on Turussa Pahaniemen kaupunginosassa sijaitseva asuinalue Härkämäen, Suikkilan ja Vienolan vieressä. Alueella asuu nykyisin noin 1&nbsp;300 ihmistä yli 600 asunnossa 17 eri kerrostalossa, mutta alun perin lapsiperheille tarkoitetussa lähiössä asukkaita oli noin 2 500.

## Suunnittelutausta
Jyrkkälä oli Kunta-alan ammattiliitto KTV:n, Turun kaupungin ja Rakennus-Ruolan yhteisprojekti. Arava-lainoitettuja kerrostaloja alettiin rakentaa vuonna 1968, ja kaikki talot on alun perin suunnitellut Olli Vahteran arkkitehtitoimisto. Kaikki 17 toteutunutta taloa ovat olleet alusta saman kiinteistöyhtiön hallinnassa. Samassa katuosoitteessa (Jyrkkälänkatu 2) on porraskäytäviä aakkosten jokaiselle kirjaimelle A:sta Ö:hön. Talojen julkisivuja alettiin peruskorjata vuonna 1990, ja alueelle tilattiin värityssuunnitelma, jonka myötä osa taloista maalattiin ja osa levytettiin. Lisäksi julkisivuihin kiinnitettiin isot tunnuskirjaimet.

## Korjaushanke
Vuosina 2014–2018 lähiössä tehtiin korjaushanke. Muun muassa kaikkien rakennusten julkisivut ja ikkunat, sekä ilmanvaihto uusittiin. Otettiin käyttöön lämmöntalteenotto ja aurinkosähkön tuotanto. Vuonna 2016 kahteen taloon asennettiin päätyseinän julkisivumateriaaliksi aurinkopaneeleja. Työ tehtiin allianssimenettelyllä, asukasosallistumisessa käytettiin arkkitehtien kenttätyötoimistoa ja Charrette-työpajoja ja ympäristöanalyyseissä käytettin CASE-metodia. Tavoitteena on asuinalueen elinkaaren pidentäminen kaksinkertaiseksi, yli 100 vuoteen. Projektin suunnittelua johti TkT Kimmo Kuismanen ja pääsuunnitelijana toimi Yrjänä Vuojaja.

## Palvelut ja toiminnot
Jyrkkälässä on päivittäistavarakauppa, pizzeria, kampaamo, RC-Racing-rata, skeittialue sekä baari. Lähistöllä on myös Aunelan alakoulu. Myös Gatorade Center ja Turun Messu- ja Kongressikeskus sijaitsevat Jyrkkälän lähellä.

Alueen mukaan nimetty Jyrkkälän Tykit pelaa jalkapalloa Turun Piirin Kolmosessa.

## Lähteet

## Aiheesta muualla
* Turun Sanomien artikkeli Jyrkkälän seudusta ja historiasta 1.5.2006
* Aunelan koulun kotisivut 
* Jyrkkälän Tykkien kotisivu
* Jyrkkälä – Suomen paras asuinalue, Archinfo
The Rain Song

**The Rain Song** on rockyhtye Led Zeppelinin kappale, joka on julkaistu albumilla *[[Houses of the Holy]]* vuonna 1973. Kappale äänitettiin vuonna 1972.

"The Rain Song" eroaa muista *Houses of the Holyn* kappaleista herkkyydellään ja akustisuudellaan.
Kappaletta hallitsee pääosin kitaristi Jimmy Pagen akustinen kitara ja myöhemmin suuren huomion saa myös John Paul Jonesin Mellotron/piano.

Robert Plant ja Jimmy Page ovat kirjoittaneet kappaleen sanat yhdessä. Page myös tuotti kappaleen, samoin kun koko Houses of the Holy -albumin.

Kappaleen kesto on 7 minuuttia, 39 sekuntia.
Saksan kommunistinen puolue

**Saksan kommunistinen puolue** ( , lyh. **KPD**) muodostui Spartakistiliiton muutettua nimensä ensimmäisen maailmansodan ja marraskuun vallankaappausyrityksen jälkeen 1918 Saksassa. Perustava kokous pidettiin Berliinissä 1. tammikuuta vuonna 1919.

## Historia
KPD ilmoitti toimivansa vallankumouksellisena vaihtoehtona sosiaalidemokraateille ja pyrki proletariaatin diktatuurin perustamiseen, sillä se halusi korvata itse kutsumansa "porvarillisen" demokratian sosialistisella neuvostotasavallalla. Puolue oli perustamassa Kommunistista internationaalia Venäjällä 1919.

KPD:n ehdokkaana Saksan presidentiksi 1925 ja 1932 oli Ernst Thälmann. Kansallissosialistien valtaannousun jälkeen 1933 puolue kiellettiin.

Toisen maailmansodan jälkeen Saksan miehittäjävallat sallivat puolueen toiminnan. Neuvostoliiton miehittämällä alueella Itä-Berliiniä lukuun ottamatta sosiaalidemokraattiset puoluejärjestöt pakkoyhdistettiin kommunistisiin vuoden 1946 huhtikuussa nimellä Saksan sosialistinen yhtenäisyyspuolue, josta tuli Itä-Saksaa yksinvaltaisesti hallinnut kommunistipuolue.

Läntisessä Saksassa yhä stalinistisemmaksi muuttuneen KPD:n toiminta kiellettiin 1956. Muiden liittopäiväpuolueiden mukaan KPD oli osasyyllinen Weimarin tasavallaksi kutsutun tasavaltaisen Saksan romahtamiseen, vieraan vallan (Neuvostoliiton) ohjauksessa ja perustuslain vastainen.

Vuonna 1968 pääosin KPD:n entiset jäsenet perustivat *Saksalaisen kommunistisen puolueen* (Deutsche Kommunistische Partei, DKP).

## Lähteet
Suhoi Su-39

**Suhoi Su-39** () on Venäjän uusi rynnäkkölentokone. Se on suurehko uudistus, joka pohjautuu Suhoi Su-25-koneeseen. Välituotantotyyppinä oli Suhoi Su-25SM, joka poikkeaa edeltäjästään suuremman moottoritehon ja laajemman toimintakyvyn vuoksi. Koneesta on myös kaksipaikkainen Su-25UBM -koulukonemalli.

Suhoi Su-39:ssä on Shkval-M päivä- ja pimeätähtäinjärjestelmä, joka voidaan kytkeä ajanmukaisiin aseisiin. Ripustimeen voidaan asentaa Koryo 25-tutkatähtäin. Lisäksi koneeseen voidaan liittää signaalitiedustelulaitteisto, automaattinen lennonhallinta ja suunnistuslaitteisto. Valmistajan mukaan kone kykenisi toimimaan kaikenlaisia maamaaleja vastaan jokaisessa sääolosuhteessa.

Kone on kestävä lentäjien, moottorin ja järjestelmien titaanisuojauksen vuoksi ja siksi, että jaetut polttoainesäiliöt osuman saatuaan täyttyvät polyuretaanivaahdolla.

## Lähteet
* Sotilasaikakauslehti nro 5/2008, sivut 65–66. Upseeriliitto. ISSN 0038-1675

### Viitteet

## Aiheesta muualla

* Sukhoi Su-39
Ekkehard Fasser

**Ekkehard Fasser** (3. syyskuuta 1952 Bühl – 8. huhtikuuta 2021) oli sveitsiläinen rattikelkkailija.

Fasser kilpaili aluksi yleisurheilussa ja rattikelkkailun hän aloitti 26-vuotiaana vuonna 1978. Hän saavutti Calgaryn olympialaisista 1988 kultaa neljän miehen kelkkailussa Kurt Meierin, Marcel Fässlerin ja Werner Stockerin kanssa. Vuonna 1983 hän saavutti myös samasta lajista maailmanmestaruuden.

## Lähteet
Jagdschloss Grunewald

**Jagdschloss Grunewald** on Berliinin vanhin säilynyt linnarakennus. Linna sijaitsee Grunewaldjärven kaakkoisrannalla, Dahlemin kaupunginosassa Steglitz-Zehlendorfin osa-alueella. Itse järvi sijaitsee Grunewaldin kaupunginosassa Charlottenburg-Wilmersdorfin osa-alueella.

Grunewaldin metsästyslinna on rakennettu varhaisrenessanssi tyyliin vuonna 1542 ja se on luultavasti suunnitellut arkkitehti Caspar Theyss. Linnan rakennutti Brandenburgin vaaliruhtinas Joakim II. Alkujaan linnan kantoi nimeä *Zum grünen Walde* ja antoi nimen ympäröivälle alueelle. Rakennus oli aluksi kaksikerroksinen, mutta sitä korotettiin 1600-luvulla. Linnan suuri sali on nykyään ainoa Berliinissä säilynyt renessanssityylinen sisätila kirkkoja lukuun ottamatta. Vuosien 1705 ja 1708 välillä Preussin ensimmäisen kuninkaan Fredrik I:n valtakaudella linnaa uudistettiin ja se sai barokkiarkkitehtuurin tyylielementtejä. Vallihauta täytettiin ja päärakennuksen ympärille tehtiin pienemmät piharakennukset. Arkkitehtina toimi tuolloin hoviarkkitehti Martin Grünberg. Vuonna 1800 linnan nimi vaihdettiin lyhennettyyn muotoon Grunewald.

Linna on ollut museokäytössä vuodesta 1932 lähtien. Näyttelyyn kuuluu yli 200 saksalaisten ja hollantilaisten taiteilijoiden maalausta sekä koriste-esineitä ja historiallisia metsästysaseita. Sitä hallinnoi nykyisin *Stiftung Preußische Schlösser und Gärten Berlin-Brandenburg* -niminen säätiö.

## Lähteet

## Aiheesta muualla
Agustina García

**Agustina García** (s. 12. kesäkuuta 1981 Córdoba, Argentiina) on argentiinalainen maahockeypelaaja. Hän on voittanut maajoukkueessa Pan Amerikan -kisoista kahdesti kultaa vuosina 1999 ja 2003 ja kerran hopeaa vuonna 2011. Hän sai hopeaa Sydneyn olympialaisissa 2000 ja pronssia Ateenan olympialaisissa 2004 ja Pekingin olympialaisissa 2008. Lisäksi hän saavutti pronssia Champions Trophy-kilpailussa Rosariossa 2004. WorldHockey on valinnut hänet vuoden nuoreksi pelaajaksi vuosina 2002 ja 2004.

## Lähteet

## Aiheesta muualla
*
Edo (osavaltio)

**Edo** on yksi Nigerian 36 osavaltiosta. Se sijaitsee maan eteläosassa. Sen pinta-ala on 17&nbsp;802 neliökilometriä. Vuonna 2006 Edossa oli 3&nbsp;218&nbsp;000 asukasta.   

Edon pääkaupunki on Benin City, jossa on yli miljoona asukasta. Edon kaivosteollisuus tuottaa raakaöljyä, maakaasua, kalkkia ja marmoria. Maatalous työllistää paljon väestöä, ja sen tuotteita ovat kautsu, kaakao, kookos, jamssi, maniokki, riisi, banaanit, maissi ja muut hedelmät ja vihannekset. Osavaltiossa on myös sementtiteollisuutta, lääketeollisuutta ja panimoita.

Beninin kuningaskuntaa aikoinaan hallinneet edot ovat Edon osavaltion suurin väestöryhmä.  Osavaltion länsiosassa on yoruba-aluetta. Myös muita etnisiä ryhmiä ja kieliä esiintyy. 

Edo on yksi niistä Nigerian osavaltioista  jotka ovat panostaneet eniten koulutukseen. Osavaltiossa toimii neljä yliopistoa ja useita ammattikorkeakouluja: Beninin yliopisto, Ambrose Alli University Ekpoma, Igbinedion University Okada, Benson Idahosa University, Auchi Polytechnic Auchi, College of Education Ekiadolor, College of Agriculture Iguoriakhi ja Institute of Management and Technology Usen.

## Lähteet

## Aiheesta muualla
Maiwand Kabul FC

**Maiwand Kabul FC** on afganistanilainen jalkapalloseura, jonka kotikaupunki on Kabul. Seura pelaa Afganistanin korkeimmalla sarjatasolla ja sijoittui kaudella 2007 sarjan kahdeksanneksi. Seuran kotistadioni on Ghazi Stadium, jolle mahtuu 25&nbsp;000 katsojaa.
Jhonen Vasquez

**Jhonen Vasquez** (s. 1. syyskuuta 1974 San José, Kalifornia) on Yhdysvalloissa asuva sarjakuvapiirtäjä. Jhonen Vasquezin luomia sarjakuvia ovat mm. Slave Labor Graphicsin kustantamat Johnny the Homicidal Maniac, I Feel Sick, Fillerbunny, Bad Art Collection ja Squee!, ja hänet tunnetaan animaatiosarja **Invader Zim**in luojana ja käsikirjoittajana. Jhonen Vasquez on myös ohjannut Mindless Self Indulgencen "Shut Me Up"-musiikkivideon.

## Aiheesta muualla

*
Suomen huonoin laulaja (albumi)

__NOTOC__
**Suomen huonoin laulaja** on vuonna 2007 julkaistu kokoelmalevy. Albumille on koottu laulamaan laulajia, jotka osallistuivat vuonna 2007 järjestettyyn Suomen huonoin laulaja -laulukilpailuun. 

Levy sisältää myös Olli ”Cola-Olli” Hokkasen oman kappaleen ”*Liian hapokasta*”.
__notoc__
## Kappaleet

### CD
# 
# 
# 
# 
# 
# 
# 
# 
# 
# 
# 
# 
# 

### DVD
* Suomen huonoin laulaja-kisan esikarsinnat
* Suomen huonoin laulaja-kisan semifinaali
* Suomen huonoin laulaja-kisan finaali
* Suomen huonoin laulaja-kisan TOP3-voittajat
* Cola-Ollin haastattelu
* Sami Hokkasen kuvaussessio
* Sami@Stara Podcast

## Arvostelut
* Stara.fi: 

## Lähteet

## Aiheesta muualla
* CD:n virallinen kotisivu 
* Suomen huonoin laulaja (albumi) Discogsissa.
Munshi Premchand

**Munshī Premchand** (, 1880–1936) oli merkittävimpiä hindin- ja urdunkielisiä nykykirjailijoita.

Premchandin oikea nimi oli Dhānpat Rāy. Hän syntyi Lamahin kylässä lähellä Varanasia huonosti ansaitsevalle, postissa työskentelevälle isälle. Äitinsä hän menetti kahdeksanvuotiaana. Hän työskenteli myöhemmin opettajana ja virkamiehenä. Hän edusti intialaisen proosakirjallisuuden yhteiskuntakriittistä, gandhilaista suuntaa, mikä ilmenee parhaiten hänen pääteoksestaan *[[Godān]]* (). Parhaiten hänen taitonsa kertojana tulevat kuitenkin esiin novelleissa. Premchand kirjoitti monista yhteiskunnallisista aiheista, kuten lapsileskistä, prostituutiosta, talonpoikien asemasta ja Intian vapausliikkeestä.

## Suomennetut teokset
* *Pyhä lehmä*, suom. Klaus Karttunen ja Bertil Tikkanen, Helsinki: Otava 1989 

## Lähteet

## Aiheesta muualla
Grand Prix -autoilun Euroopan-mestaruussarja

**Grand Prix -autoilun Euroopan-mestaruussarja** oli autourheilusarja, jota kilpailtiin vuosina 1931–1932 ja 1935–1939. Sarja lopetettiin toisen maailmansodan alettua. Vuonna 1950 perustettiin sarjan tilalle Formula 1. Sarjaa järjesti FIA:n edeltäjä, Association Internationale des Automobile Clubs Reconnus (AIACR).

## Sääntöjä
### Autot

Kausilla 1931 ja 1932 oli käytössä kiistellyt Formula Libre -säännöt, joiden mukaan auton vähimmäispaino oli 900 kg.

Kaudella 1934 AIACR asetti autojen painorajaksi 750 kg. Adolf Hitler ilmoitti antavansa 450&nbsp;000 reichsmarkkaa saksalaisille autoyhtiöille, jotta ne rakentaisivat kilpa-autoja. Rahat jaettiin Mercedes-Benzin ja Auto-Unionin kesken. Auto-Unionissa autoja suunnitellut Ferdinand Porsche keksi laittaa moottorin kuljettajan taakse, eikä eteen, niin kuin niinä aikoina oli tapana. Molempien saksalaisten autoyhtiöiden autot hallitsivat lähes kaikkia kilpailuja, joihin osallistuivat.

750 kg painoraja oli käytössä kauden 1937 loppuun asti. Kaudella 1938 otettiin uusi malli käyttöön. Ahdinta käyttäneiden autojen iskutilavuus piti olla 666–3000 cm³, kun taas autojen, joissa ei ollut ahdinta, iskutilavuus piti olla 1000–4500 cm³. Autojen piti painaa 400–850 kg. Tarkkaan vähimmäispainoon vaikutti moottorin iskutilavuus.

### Pistelaskujärjestelmä

Verrattuna nykyiseen Formula 1 -sarjaan, pistelaskujärjestelmä oli varsin erilainen Euroopan-mestaruussarjassa. Mitä parempi sijoitus oli, sitä vähemmän pisteitä sai. Eli kuljettaja, joka oli kerännyt vähiten pisteitä kauden aikana, voitti mestaruuden.

Ensimmäiseksi kilpailussa sijoittunut kuljettaja sai yhden pisteen, toiseksi sijoittunut kaksi pistettä, ja kolmanneksi sijoittunut kolme pistettä.

Muut maaliin päässeet kilpailijat saivat pisteitä sen mukaan, kuinka suuren osuuden he ajoivat kilpailun koko pituudesta.

Jos kilpailija keskeytti tai jos kilpailija hylättiin, hän sai kahdeksan pistettä.

Kaudella 1931 tallit saivat kesken kilpailun vaihtaa kuljettajaa autoon, ja tällöin kaikki autoa ajaneet kuljettajat saivat mahdolliset mestaruuspisteet.

Kaudesta 1932 lähtien, jos kuljettajaa vaihdettiin kesken kilpailun toiseen, vain alkuperäinen kuljettaja sai mahdolliset pisteet.

## Kiista

AIACR:n kauden loppukokouksessa vuoden 1938 lopulla kävi ilmi, että kaikki eivät olleet tyytyväisiä silloiseen pistejärjestelmään. Vuonna 1939 Belgian edustajaa Langloista pyydettiin keksimään jokin vaihtoehtoinen pistejärjestelmä. Langloisilta kesti useita kuukausia ehdottaa uutta järjestelmä, eikä ole mitään todisteita, jotka viittaisivat siihen, että vanha järjestelmä olisi kumottu.

Vuonna 1939 puhkesi toinen maailmansota ja AIACR ei pystynyt kokoontumaan julkaistaakseen mestaruussarjan viralliset lopputulokset. Saksan korkeimman moottoriurheilujärjestön Deutscher Motor Sport Bundin (DMSB) puheenjohtaja Adolf Hühnlein julisti Hermann Langin mestariksi. Hühnlein väitti, että Lang olisi saanut 23 pistettä, mutta tämä on ristiriidassa virallisen pistejärjestelmän kanssa, jonka mukaan Lang olisi saanut 14 pistettä ja Herman Paul Müller 12 pistettä. Eli mestariksi olisi pitänyt julistaa Müller.

## Kaudet ja mestarit
Käännän sivuu

**Käännän sivuu** on rap-artisti Cheekin vuonna 2005 julkaistu albumi.

Albumin ensimmäinen single "Käännän sivuu" julkaistiin ilmaiseksi internetissä. Toinen single oli "Liiku", jolla vierailee R&B-artisti Jonna Pirinen. Kolmas ja viimeinen single oli "Nostan kytkintä". Albumille piti alun perin tulla myös kappale "Ei mistään hinnast", jolla vierailevat Spesialisti ja Skandaali, mutta Cheekin silloinen levy-yhtiö Sony ei kelpuuttanut sitä albumille sanoitustensa takia. Kyseinen kappale julkaistiin myöhemmin "Nostan kytkintä" -singlellä sekä Royal Familyn *[[Royal Radio]]* -albumilla.

## Kappaleet
# 
#
#
#
#
#
#
#
#
# 	
#
#
#
#Tuuaa kuumaa 2005 (mukana Herrasmiesliiga) - 3.39

## Singlet
;Käännän sivuu
# Käännän sivuu

;Liiku
# Liiku (mukana Jonna)
# Liiku (Klubi Mix) (mukana Jonna)
# Käännän sivuu (Herrasmiesliiga Remix) (mukana Herrasmiesliiga)

;Nostan kytkintä
# Nostan kytkintä
# En mistään hinnast (mukana Skandaali & Spesialisti)
# En mistään hinnast (instrumentaali)
# Liiku -video

## Lähteet